13/11/2009 | Administración LocalMunicipal
Narón
Regulamento do Servizo de Axuda no Fogar

Despois da aprobación polo Concello Pleno na sesión do 30-07-09 do Regulamento do servizo de axuda no fogar, e tras a publicación do anuncio no BOP e o período de exposición pública sen que se tivese presentado reclamación algunha, pubícase o texto íntegro, coa que entrará en vigor: PREÁMBULO A Lei 4/1993, do 14 de abril, de servizos sociais, estableceu o sistema galego de servizos sociais como servizo público, orientado á prestación programada de servizos que posibiliten a mellora da calidade de vida e da participación das persoas, especialmente das que sofren carencias e desatención. A dita Lei ordena o sistema en dous niveis de atención, primaria e especializada, correspondéndolle aos concellos a creación e xestión dos servizos sociais de atención primaria, entre os que resulta de especial importancia o servizo de axuda no fogar. A Xunta de Galicia promulgou a Orde do 22 de xaneiro de 2009 pola que regula o servizo de axuda no fogar, que derroga a Orde de 22 de xullo de 1996 - unha vez aprobada a Lei 39/2006, do 14 de decembro, de promoción da autonomía persoal e atención ás persoas en situación de dependencia, así como a normativa estatal e galega que a desenvolve -, coa finalidade de establecer un novo marco regulador de carácter básico dos contidos, formas de prestación e aspectos procedimentais e organizativos do servizo de axuda do fogar, de maneira que, sen prexuízo da autonomía municipal na configuración concreta e na xestión do servizo, se establezan pautas de carácter xeral que aseguren un nivel equitativo de atención a todas as persoas en situación de dependencia. É preciso adaptar a regulación do servizo de axuda no fogar ao disposto na Orde do 22 de xaneiro de 2009 pola que se regula o servizo de axuda no fogar, que desenvolve o Decreto 240/1995, tendo en conta o impacto da Lei 39/2006 e os reais decretos que a desenvolven, en particular o Real Decreto 727/2007 e, ademais, o Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, e complementa a Orde do 17 de decembro de 2007, así como o Decreto 142/2007, no que se refire aos requisitos específicos das entidades prestadoras do servizo que se regula. Esta adaptación e integración efectiva é necesaria ademais, de cara a garantir unha calidade e intensidade homoxéneas nos tipos de atención establecidos na norma, así como nos criterios de participación económica das persoas usuarias no financiamento do servizo En virtude do exposto, dentro das competencias básicas do Concello na regulación do servizo de axuda no fogar, parece necesario adaptar o regulamento municipal existente á norma normativa aplicable sobre a materia, e a ordenanza municipal reguladora de baremos e prezos públicos pertinentes. É obxecto deste regulamento a regulación xeral dos programas do servizo de axuda no fogar que se ven a desenvolver neste Concello.1.- O servizo de axuda no fogar ten por obxecto prestar un conxunto de atencións ás persoas no seu domicilio, desde unha perspectiva integral e normalizadora, naquelas situacións nas que teñan limitada a súa autonomía persoal ou nos casos de desestructuración familiar, facilitando a permanencia no seu propio contorno de convivencia, favorecendo a súa calidade de vida e evitando ou retardando a súa posible institucionalización.2.- O servizo de axuda no fogar poderá incluír intervencións de carácter persoal, doméstico, alimenticio, socio-educativo e preventivo, que deberán ser conformes coa valoración técnica realizada polos servizos sociais do Concello que en cada caso corresponda.3.- Os coidados e atencións efectivamente realizados no fogar das persoas e unidades de convivencia serán realizados por persoal cualificado e con supervisión técnica directa por parte dos servizos sociais do concello ou, cando corresponda, do persoal responsable da entidade prestadora concesionaria do servizo.4.- Son obxectivos específicos do programa: a) Mellorar a calidade de vida das persoas usuarias. b) Posibilitar a permanencia das persoas no propio domicilio. c) Favorecer e potenciar a autonomía persoal no propio domicilio. d) Manter, mellorar e recuperar as redes de relación familiar e social. e) Previr situacións de dependencia ou exclusión social. f) Retardar ou evitar a institucionalización. g) Reforzar a solidariedade e potenciar o voluntariado social. h) Introducir cambios favorables na dinámica familiar. i) Axudar a que a familia asuma responsabilidades. j) Facilitar a participación social das mulleres: conciliación. A titularidade da Prestación do Servizo de Axuda no Fogar a ostenta o Concello de Narón, unha entidade local prestadora, entro outros, de servizos sociais, cuxo domicilio social é o de Praza de Galicia s/n, 15570 – Narón, sendo o seu representante o Alcalde – Presidente do mesmo. Está inscrito no rexistro de entidades prestadoras de servizos sociais co núm. F-00687. Actualmente a prestación do servizo está adxudicada en réxime de xestión indirecta, a empresa debidamente autorizada de conformidade co establecido no Decreto 143/2007, do 12 de xullo, polo que se regula o réxime de autorización e acreditación dos programas e centros de servizos sociais. A oficina base do programa inscríbese, no organigrama funcional do Servizo Sociocomunitario, que coordina a súa actividade, dentro do ámbito da xestión política da Concellería de Servizos Sociais, de Integración Social e Infancia (ou Concellerías competentes por Delegación de competencias). 1.- De conformidade coa valoración técnica realizada polos servizos sociais, que en cada caso correspondan, no marco do servizo de axuda no fogar poderán prestarse os seguintes tipos de atención de carácter básico: a) Atencións de carácter persoal na realización das actividades básicas da vida diaria, tales como: - Asistencia para levantarse e deitarse. - Apoio no coidado e hixiene persoal, así como para vestirse. - Control do réxime alimentario e axuda, se é o caso, par alimentarse. - Supervisión, cando proceda, das rutinas de administración de medicamentos prescritas por facultativos. - Apoio para cambios posturais, mobilizacións, orientación espacio – temporal. - Apoio a persoas afectadas por problemas de incontinencia. - Outras atencións de carácter persoal que poidan ser incluídas con carácter específico para acada-la finalidade deste servizo. b) Atencións de carácter persoal na realización doutras actividades da vida diaria, tales como: - Acompañamento fora do fogar para acudir a consultas ou tratamentos. - Apoio na realización de xestións necesarias ou urxentes. c) Atención das necesidades de carácter doméstico e da vivenda, tales como: - Limpeza e mantemento da hixiene e salubridade da vivenda, incluíndo a realización de pequenas reparacións e outras tarefas que non requiran a participación de especialistas; - Compra de alimentos e outros produtos de uso común. - Preparación dos alimentos. - Lavado e coidado da roupa. - Coidados básicos da vivenda. Este tipo de atención poderá ser facilitado en parte, se é o caso, por programas específicos de lavandaría ou alimentación a domicilio. d) Atencións de carácter psicosocial e educativo: intervencións técnico-profesionais formativas e de apoio ao desenvolvemento das capacidades persoais, a afectividade, a convivencia e a integración na comunidade así como á mellora da estructuración familiar.2.- Con carácter complementario, o servizo de axuda no fogar poderá incorporar, entre outros, os seguintes tipos de atención: a) Actividades de acompañamento, socialización e desenvolvemento dos hábitos saudables, facilitando a realización actividades de ocio no fogar mediante a entrega de material para a realización de traballos manuais, así como prensa, revistas, libros ou similares. b) Prestación de atención a distancia mediante dispositivos de teleseguimento, teleasistencia e similares: refírense a xestións ou actuacións que poidan ser necesarias, ben para a posta en funcionamento do servizo, ben para que continúe en condicións axeitadas, ou para permitir, co apoio das novas tecnoloxías, unha atención inmediata en situacións de crise ou emerxencia. c) Adaptacións funcionais do fogar. d) Comida a domicilio para persoas maiores: os destinatarios serán as persoas maiores de 60 anos, con especial incidencia nas de menor nivel adquisitivo, e persoas con dependencia (especialmente outras con necesidades especiais acreditadas). 3.- Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4.- En todo caso as atencións prestadas terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5.- En ningún caso poderán formar parte das actuacións desenvolvidas polo servizo: - A realización de actividades domésticas que non fosen incluídas no proxecto de intervención e no acordo do servizo recollidos no artigo 10 deste regulamento. - Actuacións que, polo seu carácter sanitario, deban, en todo caso, ser realizadas por persoal facultativo ou sanitario. Para a realización destas actuacións a persoa usuaria deberá dispor ou proverse dos medios necesarios.1.- O servizo de axuda no fogar estará aberto a todas as persoas ou unidades de convivencia veciñas do Concello de Narón, e polo tanto dentro do termo municipal, agás casos excepcionais de hospitalización temporal ou similares nas que fora preciso unha atención de índole psicoafectiva, para as que, de acordo coa valoración técnica correspondente, supoña un recurso idóneo de atención. De xeito particular, o servizo atenderá persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato, así como fogares con menores en que se observe necesidade dunha intervención de carácter socioeducativo. Tamén poderá dar unha resposta preventiva e socializadora a diversas situacións de familias en risco de exclusión.2.- En todo caso, darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3.- Sen prexuízo dos criterios de carácter xeral establecidos no presente regulamento, establécese o sistema de acceso por libre concorrencia para situacións diferentes ás contempladas no apartado anterior. As persoas usuarias do servizo, no marco dos dereitos que con carácter xeral se lle recoñecen na lexislación aplicable sobre servizos sociais e, se é o caso, sobre o procedemento administrativo común, terán dereito: 1.- A seren tratadas co respecto debido á súa dignidade.2.- A recibiren unha atención adaptada ás súas necesidades, coa calidade e duración prescritas en cada caso.3.- A coñeceren a organización e o regulamento do servizo.4.- Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.5.- A recibiren información precisa e clara sobre as posibles modificacións sobrevidas durante a prestación efectiva do servizo.6.- A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.7.- A coñecer previamente o custo que deberá soportar en función da liquidación do prezo público correspondente. As persoas usuarias, no marco dos deberes que con carácter xeral se contemplan no artigo 37 da Lei 4/1993, de servizos sociais, terán os seguintes deberes: 1.- Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se é o caso, os medios materiais necesarios.2.- Colaborar, na medida das súas posibilidades, no desenvolvemento do servizo en función das súas capacidades e nos termos acordados en cada caso.3.- A facilitar e colaborar no seguimento e avaliación do servizo.4.- Respectar a dignidade persoal e profesional das persas que presten o servizo, así como respectar os límites das súas obrigas laborais.5.- Informar dos cambios de calquera circunstancia que impliquen unha modificación da súa capacidade económica, así como de circunstancias relevantes de carácter persoal ou familiar que puidesen dar lugar á modificación, suspensión ou extinción na prestación do servizo.6.- Participar no pagamento do servizo nos termos que se estableza no presente regulamento e na ordenanza fiscal de aplicación.7.- A comunicar, en circunstancias ordinarias e previsibles, con dez días de antelación, calquera ausencia temporal do domicilio que puidese impedir a prestación do servizo.1.- O servizo de axuda no fogar poderá prestarse directamente polo Concello mediante xestión directa, ou en réxime de xestión indirecta por entidades privadas mediante as diversas modalidades de contratación da xestión de servizos públicos, regulados na normativa vixente sobre contratos do sector público, a través de entidades privadas debidamente autorizadas.2.- As entidades privadas contratadas polo Concello non poderán subcontratar a execución da prestación principal do servizo de axuda no fogar, entendendo por tal a atención regular e continuada realizada no fogar da persoa ou unidade de convivencia usuaria, en aplicación do proxecto de intervención deseñado para cada caso. Igualmente, non poderán subcontratar as prestacións complementarias do servizo, entendendo por tales aquelas que teñan carácter non regular, as que poidan executar fóra do domicilio e as que reforcen a atención regular por medios técnicos ou humanos especializados.3.- Ademais, sen prexuízo do establecido no punto primeiro deste artigo, os servizos poderán ser prestados mediante fórmulas de colaboración institucional entre as administracións competentes ou por entidades de dereito público, de acordo co establecido na lexislación vixente.1.- O servizo de axuda no fogar estará coordinado por persoal técnico cunha cualificación mínima de diplomatura universitaria na área de servizo sociais. No caso de que o número de persoas usuarias sexa menor de 50, o persoal técnico mínimo esixible será de 0,02 profesionais en cómputo de xornada completa por persoa usuaria. Nos demais casos aplicarase a seguinte táboa: 2.- O persoal que presta atención directa nos domicilios das persoas usuarias estará formado por auxiliares de axuda no fogar que, no caso de atender a persoas afectadas por déficits de autonomía, estarán en posesión do título de formación profesional de grao medio de atención sociosanitaria ou equivalente, regulado no Real Decreto 496/2003, do 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real Decreto 1379/2008, de 1 de agosto, polo que se establecen os certificados de profesionalidade da familia profesional de servizos socioculturais e á comunidade.3.- O Concello de Narón expoñerá publicamente este regulamento de funcionamento do programa, no que se incluirá, como mínimo, a seguinte información: a.- Identificación da entidade titular do servizo, sede oficial, e a oficina base do programa. b.- Ámbito de actuación. c.- Dereitos e deberes da persoa usuaria e da entidade. d.- Descrición dos servizos que se prestan. e.- Procedemento para causar alta, baixa, modificación ou suspensión do servizo. f.- protocolo para inicio da prestación efectiva e establecemento do vínculo entre a/o auxiliar de axuda no fogar e a persoa usuaria do servizo. g.- Horarios de atención ao público na oficina base do programa. i.- Límites horarios para a prestación do servizo. j.- Réxime de visitas aos domicilios do/a técnico/a que coordine ou supervise o programa. k.- Protocolo de actuación no caso de urxencias e de incidencias. l.- Protocolos de substitución da persoa auxiliar de axuda no fogar e de cesación do servizo. m.- Protocolo de actuación no caso de queixa no libro de reclamacións. n.- Cadro de persoal anexo. o.- Cadro de prezos anexo.4.- O Concello abrirá un expediente por cada persoa usuaria ou, se é o caso, por cada unidade de convivencia á que se presta o servizo, no que constará, cando menos: a.- Un Informe Social asinado por un traballador/a social do Concello. b.- Un proxecto de intervención, asinado polo técnico responsable que designe o Concello, que recollerá, como mínimo, a información contida no anexo IV deste regulamento. c.- Un acordo de servizo asinado entre o Concello (técnico responsable que designe o Concello), e a persoa usuaria, que recollerá como mínimo a información contida no Anexo V deste regulamento. En todo caso, o tratamento da información contida nos expedientes realizarase de acordo coa normativa vixente en materia de protección de datos de carácter persoal.5.- A persoa que exerza como responsable técnico do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contidos das prestacións expresado no proxecto de intervención e no acordo do servizo. O acceso ao servizo de axuda no fogar producirase a través do Servizo Sociocomunitario do Concello, de acordo coas seguintes modalidades: 1.- O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións, e xestión das prestacións económicas.2.- Para as persoas que non teñan o recoñecemento da situación de dependencia, estean en trámite de resolución, proceda o inicio do expediente de solicitude, ou non lles asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, o acceso ao servizo, logo da prescrición técnica favorable do servizo sociocomunitario, resolverase en réxime de libre concorrencia de acordo cos criterios establecidos na Orde do 22 de xaneiro de 2009 pola que se regula o servizo da axuda no fogar, e no presente regulamento, e dentro dos límites orzamentarios do Concello.3.- De igual maneira á expresada no apartado anterior procederase nas situación nas que a problemática principal estea relacionada con aspectos convivenciais e socioeducativos.4.- Nos supostos recollidos no apartados 2 e 3 deste artigo empregaranse o Baremo recollido no Anexo III (en tanto en canto non sexa valorada á dependencia, no seu caso, polos organismos oficiais competentes para a valoración da discapacidade e o grao de dependencia, tendo en conta, na medida do posible, a táboa de equivalencias contempladas no Anexo II), no que, ademais dos posibles déficits de autonomía, valóranse factores de carácter persoal e socio-familiar, o apoio social, a situación da vivenda e outros que dificultan obxectivamente a normalización social e a calidade de vida. O acceso ao servizo de comida a domicilio producirase a través do Servizo Sociocomunitario: En réxime de libre concorrencia cando reúna os requisitos esixidos no presente regulamento.1.- O servizo de axuda no fogar está integrado nos servizos sociais de atención primaria municipais, servizo sociocomunitario, e será coordinado por un/una profesional do equipo técnico do mesmo.2.- No acceso directo ao servizo para persoas usuarias con dependencia valorada, a resolución do organismo autonómico competente relativa ao programa individualizado de atención terá a consideración de solicitude e resolución de asignación e incorporación ao servizo.3.- No acceso en libre concorrencia, será de aplicación o seguinte: a) O procedemento iniciarase a instancia de parte, de conformidade cos principios xerais recollidos na Lei 30/92, de 26 de novembro, de Réxime Xurídico das Administración e do Procedemento Administrativo Común, e cos baremos elaborados no desenvolvemento do estipulado na orde do 22 de xaneiro de 2009 e no presente regulamento, e que recóllense no mesmo. As persoas físicas interesadas na prestación do servizo ó que se refire este regulamento, ou os seus familiares ou representantes legais, deberán presentar a tal fin no Rexistro Xeral do Concello unha solicitude detallada segundo modelo normalizado (Anexo I), acompañada da documentación esixida no artigo seguinte. b) Cando circunstancias debidamente acreditadas no expediente así o xustifiquen, o procedemento de acceso ao servizo poderá iniciarse de oficio. c) As solicitudes dos particulares para acceder ao servizo deberán ser valoradas en todo caso por una traballador/a social dos servizos sociais municipais que, unha realizada a correspondente visita domiciliaria, determinará, mediante informe preceptivo e vinculante, debidamente razoado e nun prazo de 8 días, a proposta ou denegación do servizo, a idoneidade do servizo, así como a intensidade recomendable para cada caso concreto. Cando a problemática principal atendida sexa relativa á desestructuración familiar, a exclusión social e a pobreza infantil, o Informe Social se pronunciará sobre a conveniencia da exención do pago do servizo. d) O expediente así conformado cos documentos achegados pasará a Intervención para realiza-la liquidación do prezo público correspondente. e) O órgano competente para ditar a resolución de admisión ou baixa no Servizo será a Concellería Delegada que teña delegadas as competencias na materia, a instancia do Servizo Sociocomunitario, de conformidade co artigo 21.3 da Lei 7/85, de 2 de abril, reguladora das Bases do Réxime Local, con expresión das atencións concedidas no seu caso. e) Unha vez notificada a resolución de concesión do servizo deberán acordarse entre o Servizo Sociocomunitario e a persoa usuaria, ou no seu caso o representante legal, as condicións básicas de prestación que se substanciarán de acordo co previsto neste regulamento, e segundo o modelo normalizado recollido no anexo V. f) No caso de extrema e urxente necesidade debidamente xustificada, mediante resolución motivada do alcalde ou da concellería delegada en materia de servizos sociais, poderase iniciar de oficio a prestación do servizo de maneira inmediata, a proposta do servizo sociocomunitario do Concello, e sen prexuízo da posterior instrución do correspondente expediente. g) Na prestación do servizo, ademais do persoal profesional, poderá colaborar, no seu caso, persoal voluntario baixo a supervisión técnica do servizo sociocomunitario. Para estes efectos estarase ao previsto na lexislación en vigor sobre voluntariado. h) No caso de tratarse de intervencións de carácter socioeducativo derivadas dun diagnóstico de desestruturación familiar, deberán incorporase ao proceso, de acordo coas circunstancias do fogar de que se trate, algunha das seguintes figuras profesionais; técnico superior en integración social, diplomado en educación social ou diplomado en traballo social. i) O servizo entenderase prorrogado mentres non se acorde o seu cesamento, ou se presente unha solicitude de baixa pola persoa usuaria ou representante. j) A baixa da prestación causará efectos a partir do día seguinte ó da resolución da Concellería Delegada na materia, nos supostos contemplados no artigo 20 apartado 1 letras b) f) g) h), e dende o día en que se produza o feito causante, nos supostos contemplados nas letras a) c) d) e). k) As persoas que se atopen en lista de espera por falta de orzamentos, se incorporarán ao servizo por rigoroso orden de puntuación. As circunstancias das persoas que se atopen en lista de espera revisaranse nun prazo máximo dun ano. l) No expediente constarán, como mínimo, os seguintes documentos: · Informe social, que incluirá a aplicación do baremo de valoración da situación persoa do solicitante (nos casos de libre concorrencia nos que non haxa valoración do organismo oficial) · Proposta de concesión ou denegación do servizo, que recollerá, no primeiro caso, as condicións do servizo. · Proposta do Proxecto de Atención Individual, será o que inclúe SIUSS. · Documento de compromisos e aceptación do servizo, asinado polo traballador social e o usuario. · Documento de compromiso do usuario de solicitude de valoración da dependencia, cando proceda, a criterio do técnico do Concello. Coa solicitude, caso de acceso en libre concorrencia, deberá acompañarse a seguinte documentación: a.- Documento acreditativo de ingresos das persoas usuarias e convivintes, segundo o establecido no artigo 16 deste regulamento. Declaración do IRPF e do Patrimonio do último exercicio; certificado de pensións ou prestacións sociais, calquera que sexa o seu réxime; certificado de rendementos de capital mobiliario e inmobiliario; certificado de rendementos das actividades económicas e as ganancias e perdas patrimoniais. b.- Certificado de bens de natureza rústica e urbana. c.- Certificado de empadroamento. d.- Informe médico (cando proceda). Cando o procedemento se inicie por acceso directo ao servizo para persoas usuarias con dependencia valorada, a persoa usuaria disporá dun prazo de 10 días para acompañar a documentación anterior desde que se lle requira para elo. O Servizo Sociocomunitario poderá demandar da persoa usuaria que aporte calquera outra documentación complementaria coa finalidade de coñecer circunstancias concorrentes da realidade do manifestado, así como instala a solicitar a valoración da dependencia.1.- A intensidade do servizo determinarase, con carácter xeral, en horas mensuais de atención, distribuídas en función das necesidades da persoa usuaria e do informe técnico expresado no artigo 11.2.- A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co proxecto de intervención, de maneira que, cando menos, se garanta a cobertura das necesidades de atención de carácter persoal na realización das actividades básicas da vida diaria, relacionadas no artigo 3.1º a), todos os días da semana.3.- Nos restantes casos a intensidade do servizo virá determinada na prescrición efectuada polo servizo sociocomunitario.1.- Horarios de atención ao público na oficina base do programa A atención ao público será na oficina base do programa, no Servizo Sociocomunitario, Concello de Narón, en horario de 8:30 a 13:30 horas.2.- Límites horarios para a prestación do servizo. Con carácter xeral o servizo prestarase entre as 8:00 e as 21:00 horas, salvo que por necesidades do usuario (acudir a consultas médicas ou tratamentos, horarios da familia.), sexa necesario adiantar a hora de inicio, trala petición expresa e xustificada do usuario. Na medida do posible o servizo respectará o horario habitual dos usuarios. A aplicación horaria para as persoas atendidas marco do sistema de autonomía persoal e atención á dependencia, tal e como se contempla no punto 3 do artigo anterior, estará predeterminada no seu programa individualizado de atención e a súa aplicación horaria será flexible e conforme ao proxecto de intervención. O Proceso de intervención profesional necesario para determinar a intervención mediante o Servizo de Axuda no Fogar, require: a) Presentación no Rexistro da demanda previa valoración. Refírese ao proceso de contacto inicial entre o profesional e o demandante do servizo, que permite atender a demanda inicial, realizar unha primeira valoración das necesidades e ofrecer unha primeira resposta, así como a creación dunha relación profesional – usuario que servirá de referencia. O profesional coñece o que se demanda, quen presenta a demanda, e para quen se solicita o servizo. Neste momento informarase sobre o recurso, o que permite a aclaración de expectativas, e orientarase doutros posibles recursos de apoio domiciliario, ou doutro tipo, que puideran dar resposta inicial á demanda formulada. Unha vez valorada a conveniencia da aplicación deste recurso facilitaráselle ao demandante o modelo de solicitude, que especifica a documentación necesaria a aportar, sen prexuízo do dereito do solicitante de presentar en todo caso a solicitude, para o que se lle facilitará o modelo de solicitude. A solicitude, xunto coa documentación á que se fai referencia no artigo 12, deberá presentarse polo interesado no Rexistro Xeral do Concello xunto cunha copia que será selada e servirá de comprobante, ou por calquera dos medios contemplados no artigo 38.4 da lei 30/1992, do 26 de novembro, LRJ-PAC. b) Estudio de intervención. A través da aplicación de instrumentos de valoración, a coordinación con outros recursos, saúde, educación …), visita/s domiciliaria/s e entrevista/s có usuario e rede de apoio informal, e estudio da documentación que obra no expediente, recóllese toda a información precisa para a avaliación da situación sociosanitaria da unidade convivencial e o nivel de recursos persoais, familiares e outros da rede de apoio informal (veciños, comunitarios, voluntariado) dos que dispoñen para facer fronte á situación. c) Diagnóstico da situación, que comprende: · As necesidades do usuario · Qué necesidades pode cubrir o propio usuario de forma autónoma · Qué necesidades pode cubrir a rede de apoio informal que habitualmente colaboran na súa atención · Qué necesidades quedan sen cubrir, necesarias para o mantemento do usuario no domicilio; cales poderían ser asumidas polo SAF; e outros recursos que son necesarios a tal fin. d) Proposta de Atención Individual ou deseño da intervención, que comprenderá a determinación de: · Obxectivos da intervención · Tarefas/actuacións a desenvolver · Periodicidade da atención · Profesionais que van a intervir · Horario de atención · Duración da atención · Compromisos das partes · Necesidades de coordinación interna, de seguimento continuado, e externa, cos servizos cos que é necesario establecela, así como o sistema a utilizar. · Cálculo da contribución económica dos beneficiarios. e) Acordo de servizo Resulta fundamental contar, nun primeiro momento, coa valoración da adecuación da atención inicial, á posible necesidade doutros apoios, así como a suficiencia do tempo destinado á atención e actuacións establecidas no plan de intervención. Os compromisos sobre as tarefas a realizar, e tempos de dedicación, plantexados para a atención dende o SAF a usuarios e familia, serán formalizados nun acordo de servizo asinado entre o usuario e o traballador social. f) Inicio da intervención ou prestación efectiva: Previamente ao inicio da prestación efectiva do servizo, o/a traballador/a social da empresa adxudicataria do servizo (ou caso de xestión directa polo/a do Concello) encargarase de presentar e dar a coñecer ao usuario á traballadora familiar asignada, favorecendo así a creación do vínculo. O servizo iniciarase coa intervención da traballadora familiar na atención directa a través da aplicación do programado, con alto grado de flexibilidade e adaptabilidade á evolución da situación do usuario, establecendo así o vínculo entre auxiliar e usuario que posibilite o mellor desenvolvemento do servizo e a consecución dos obxectivos formulados. g) Seguimento e avaliación continuada: No seguimento pódense detectar situacións que impliquen modificacións do proxecto individual. No caso de terse producido unha variación substancial (por exemplo: cambio dos membros da unidade familiar, modificación favorable na autonomía, incremento do apoio sociofamliar, económico, etc.,) procederase a unha nova valoración do caso. No suposto de que a variación non implique nova valoración, por exemplo: modificación da banda horaria, de persoal …, aplicarase a modificación directamente no proxecto individual. Realizarase sempre unha primeira visita domiciliaria polo/a traballador/a social do Concello, para recoller os datos necesarios para poder realizar o diagnóstico da situación. Trala resolución de aprobación do servizo realizarase unha segunda visita domiciliaria, polo traballador social da empresa adxudicataria do servizo (caso de xestión directa polo técnico do Concello responsable do programa) xunto coa auxiliar asignada para a prestación do mesmo, para a súa presentación. Trala alta do servizo, e en condicións normais de funcionamento, realizarase unha visita domiciliaria con periodicidade bimensual. Se xurdisen dificultades no servizo o técnico que coordine o servizo valorará a conveniencia de realizar ou non unha visita domiciliaria nese momento. As incidencias detectadas polos usuarios serán comunicadas á súa traballadora social de zona do Concello, sendo esta quen promova o procedemento e a utilización dos recursos necesarios para solucionalas e quen llas comunique, no seu caso, ao traballador social da empresa adxudicataria. O mesmo procedemento será o que se utilice tamén para comunicar as ausencias do fogar. No caso de urxencias a auxiliar asignada ao servizo requirirá a presenza no domicilio do persoal pertinente (no caso de urxencias médicas chamará ao 061), e o comunicará ao técnico que coordine o servizo, quen se encargará de realizar os contactos necesarios coa familia. As incidencias detectadas polo auxiliar e que afecten de xeito grave ao usuario comunicaranse por este o antes posible ao técnico coordinador da empresa concesionaria do servizo, quen, de ser o caso, fará unha valoración da situación e o comunicará ao técnico responsable de zona do Concello para que adopte as medidas oportunas. Aqueloutras incidencias de escasa importancia ou que xa se solucionaran no desenvolvemento do servizo, comunicarase do mesmo xeito ao técnico responsable de zona do Concello. O Concello, e no seu caso, a empresa adxudicataria da prestación do servizo en réxime de xestión indirecta, contará cos recursos humanos necesarios para garantir a substitución de xeito inmediato das auxiliares que causen baixa por calquera motivo, xa sexa por motivos de descanso, vacacións, baixa laboral ou cesación do servizo, ou as faltas puntuais de asistencia, evitando así que os usuarios vexan minguado o seu dereito de atención. Na oficina base do programa, Servizo Sociocomunitario, está a disposición dos usuarios e as súas familias, un Libro de Reclamacións debidamente dilixenciado e con follas de reclamacións por triplicado, onde poderán expresarse as queixas e reclamacións. Unha vez feita a reclamación, unha folla será entregada ao usuario, outra quedará para o Concello e outra será remitida polo Concello ao Departamento Autonómico competente na materia. A reclamación será en todo caso contestada polo Concello, de acordo co disposto na Lei 30/1992, de 26 de novembro, de Procedemento Administrativo Común.1.- Son causas de extinción do servizo de axuda no fogar, as seguintes: a) A renuncia da persoa usuaria. b) O cambio de programa individual de atención ou de proxecto de intervención que implique o cambio de asignación de recurso e a súa incompatibilidade co servizo de axuda no fogar. c) Traslado definitivo da súa residencia a outro concello. d) Ingreso con carácter definitivo en Centro Residencia. e) Falecemento da persoa usuaria. f) Incumprimento reiterado dos deberes e obrigas establecidas para as persoas usuarias na prestación do servizo. g) A falta reiterada de pagamento do servizo. h) Desaparición das causas que motivaron a prestación do servizo.2.- Ademais, con carácter xeral, a alteración das circunstancias tidas en conta para a concesión do servizo, poderá dar lugar á modificación das condicións de prestación nas que fora concedido inicialmente. Os cambios de circunstancias, en calquera caso, deberán substanciarse no expediente individual, mediante un novo informe social.3.- A extinción ou modificación de prestación dun servizo require previa resolución da Concellería Delegada na materia, a proposta do/a traballador/a social do Concello, previa tramitación do correspondente expediente, no que se dará audiencia, cando proceda, á persoa interesada.4.- Cando se trate dun servizo de axuda no fogar asignado a persoas en situación de dependencia na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, a incoación, por parte do Concello, dun expediente de extinción ou modificación das condicións de prestación do servizo deberá notificarse en todo caso ao órgano competente para ditar resolución de Programa Individual de Atención. Son causas de suspensión temporal do servizo, logo da tramitación do correspondente expediente e informe razoado do persoal técnico coordinador do servizo, que deberá incorporarse ao expediente persoal, as que seguen: 1.- Ausencia temporal do domicilio: neste caso o servizo poderá suspenderse por un máximo de tres meses, debendo acreditar a persoa usuaria as causas que motivan a súa ausencia.2.- Modificación temporal das causas que motivaron a necesidade do servizo: Poderá suspenderse o servizo en tanto persista o cambio de circunstancias causante da suspensión, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na normativa reguladora. Na oficina base do programa, no Servizo Comunitario do Concello de Narón, estará exposto o cadro de persoal do programa de prestación do servizo. Na oficina base do programa, no Servizo Comunitario do Concello de Narón, estará exposto o cadro de prezos da prestación do servizo. O servizo de axuda no fogar financiarase mediante achegas da Administración Xeral do Estado, da Xunta de Galicia, do Concello de Narón, e das persoas usuarias do mesmo, de acordo co establecido na Orde do 22 de xaneiro de 2009 da Vicepresidencia da Igualdade e do Benestar, pola que se regula o servizo de axuda no fogar.1.- Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela.2.- A capacidade económica das persoas usuarias do servizo de axuda no fogar calcularase en atención a súa renda e, se é do caso, ao seu patrimonio. Teranse en conta, ademais, as persoas convivintes economicamente dependentes, de acordo co establecido parágrafos seguintes: 3.- A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4.- Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal co conxunto de bens e dereitos de contido económico de que sexa titular a persoa usuaria do servizo, con dedución das cagas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. Nos supostos de cotitularidade, só se terá en consideración a porcentaxe correspondente á propiedade do beneficiario.5.- No caso de que a persoa usuaria tivese cónxuxe ou parella de feito, as rendas de ambos os dous terán a consideración de rendas computables, entendéndose neste caso por renda persoal a metade da suma dos ingresos de ambos os dous membros da parella.6.- A capacidade económica por razón de renda determinarase dividindo a renda ou rendas computables a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes, os fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.7.- A capacidade económica resultante será a correspondente á renda da persoa usuaria calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos, e dun 1% os menores de 35 anos.8.- Para o cómputo da renda ou do patrimonio teranse en conta os datos correspondentes á última declaración fiscal dispoñible ou pensión coñecida.9.- O Concello, anualmente, procederá a reclamar das persoas usuarias os documentos necesarios para a actualización da información relativa á capacidade económica das persoas usuarias do servizo de axuda no fogar.1.- A Ordenanza Fiscal do Servizo de Axuda no Fogar establecerá o copagamento do servizo de acordo cos criterios que se recollen neste artigo.2.- No caso de que a capacidade económica da persoa usuaria sexa igual ou inferior ao Indicador Público de Rendas de Efectos múltiples (IPREM), quedará exenta da obriga de participar no custe do servizo.3.- Para o resto dos supostos establécese unha regulación progresiva do copagamento do servizo, que estará contemplada na ordenanza fiscal reguladora do S. A. F, de acordo coa seguinte escala: 4.- Sen prexuízo do establecido no punto anterior, poderán contemplarse excepcións aos criterios xerais nos casos en que a problemática principal atendida sexa relativa á desestructuración familiar, e se procure a protección e integración social de menores en idade en risco de exclusión, mediante resolución motivada da Concellería Delegada competente para acordar a concesión do servizo, da que en todo caso deberá deixarse constancia no correspondente expediente. Os destinatarios da prestación do servizo de comida a domicilio serán persoas maiores de 60 anos, con especial incidencia nas de menor nivel adquisitivo, e persoas con dependencia (especialmente aquelas con outras necesidades especiais acreditadas). As tarifas de comida a domicilio das persoas usuarias será a que anualmente contemple a Ordenanza Municipal. A participación no financiamento de comida a domicilio de persoas maiores establecerase de acordo co sistema de copago que se contemple nos convenios que se leven a cabo entre as distintas administración públicas, aos que, no seu caso, deberá adaptarse a ordenanza aplicable.1.- En áreas rurais de alta dispersión teranse en conta as especiais circunstancias sociais, demográficas e xeográficas e a necesidade de adaptar a prestación do servizo ás necesidades de comunidade rurais illadas e envellecidas.2.- Para estes efectos poderán impulsarse programas especiais xestionados polo concello e polas outras administracións públicas, ou por entidades de iniciativa social, nos que se desenvolvan actuacións das seguintes características: a.- Que complementen de maneira efectiva a rede pública de servizos sociais de proximidade. b.- Que sexan efectivamente prestados por persoas veciñas dos mesmos asentamentos ou de asentamentos próximos ás persoas usuarias. c.- Que promovan unha prestación integral que mellore a calidade de vida e de relación das persoas usuarias adaptada as súas necesidades e ás pautas de vida rural. d.- Que favorezan a diversificación de rendas e a permanencia voluntaria da poboación maior no seu contorno.3.- No establecemento ou creación destes programas poderán excepcionarse requisitos expresados nos artigos 10.2º e 10.3º, sempre que se respecten os dereitos das persoas beneficiarias, se estableza un plan de formación e se xustifique en memoria técnica a necesidade ou conveniencia de facer unha adaptación dos citados requisitos fundamentada na viabilidade e calidade do servizo, así como nos efectos positivos en relación coas estratexias de inclusión social e desenvolvemento rural. Queda derrogado o regulamento de axuda do fogar do Concello de Narón do 30 de xullo de 1997. Primeira.- Facúltase ó Alcalde – Presidente do Concello a ditar cantas disposicións sexan precisas para o desenvolvemento do presente regulamento. Segunda.- O presente regulamento entrará en vigor unha vez publicado enteiramente o seu texto no BOP e así que transcorra un prazo de 15 días ao que se refiren os artigos 70.2 e 65.2 da Lei 7/1985, do 2 de abril, reguladora das Bases de Réxime Local, transcorrido o cal, sen haber alegacións, entederase definitivamente aprobado. Narón, 20 de outubro de 2009 O Alcalde José Manuel Blanco Suárez.